Når de nordjyske børnehavebørn leger jorden er giftig, så kan der sagtens være noget om snakken.

Daginstitutioner og offentlige legepladser kan være placeret på giftgrunde. Langt de fleste nordjyske kommuner har forsømt at undersøge jorden. Helt tilbage i 2006 bad miljøministeriet kommunerne om at undersøge forureningsforholdene, og opfordringen blev gentaget sidste år, men langtfra alle kommuner har reageret, heller ikke i Nordjylland. Det viser en rundringning TV2/Nord har foretaget i dag.